《偈五首 其二》
宋代·释法顺

我手何似佛手，天上南星北斗。我脚何似驴脚，往事都来忘却。

人人尽有生缘，个个足方顶圆。大愚滩头立处，孤月影射深湾。

会不得，见还难，一曲渔歌过远滩。

作者简介：释法顺（一○七六～一一三九），俗姓文，绵州魏城（今四川绵阳）人。住抚州白杨寺。为南岳下十五世，龙门佛眼清远禅师法嗣。高宗绍兴九年卒，年六十四。《嘉泰普灯录》卷一六、《五灯会元》卷二○有传。今录诗七首。